† Sciant presentes et posteri quod domina Itibiers, laude et consilio domni Theobaldi de Dunvilla, mariti sui, et filii sui Raynerii, et trium filiarum suarum Beatris (sic), dedit Deo et Sancte Marie de Longovado, per manum domni Bernardi, Clarevallis abbatis, presente domno Raynaldo cellerario, quicquid habebat in sua proprietate in finagio Luxinii; et quicquid ab ea ibidem tenebatur, si fratres acquirere possent, libere possidendum concessit. Testes: Hildiericus, magister Domus Dei Barri, et Symon Guntardus, et Lebaudus de Arrene Ponte, et Ferricus de Iasphis, et Paganus, frater ipsius. Hoc donum laudavit Nivardus, frater ipsius, filius Godefridi de Castellione. Dedit etiam idem Nivardus Deo et Sancte Marie Longivadi, absque omni retentione, quicquid in eodem finagio habebat. Hoc totum laudavit Hugo, frater ipsius. Testes: Andreas de Montebarro, et Theobaldus de Grisigne et Matheus de Castellione. Hoc totum laudavit et concessit Bartholomeus, dominus Gangionis rivi, in manum domni Bernardi, abbatis Clarevallis. Testes: Odo, Dux Burgundie, Ansericus de Monte Regali et Villermus de Marrigne.